section_heading: Etimologija
paragraph_text: Riječ "uranizam" aludira na Platonov dijalog Simpozij koji obrađuje temu Erosa (ljubavi). U tom dijalogu Pauzanija razlikuje dvije vrste ljubavi, koje simboliziraju dvije inačice rođenja božice ljubavi Afrodite. U prvoj inačici, Afrodita je rođena iz prosutog sjemena boga Urana nakon što mu je njegov sin Kron odsjekao genitalije, u rođenju u kojem "žena nije imala ulogu". Afrodita Uranija stoga simbolizira plemenitu, duhovnu ljubav prema muškim mladićima i od nje potječe Ulrichov pojam "uranizam". Druga inačica Afroditinog rođenja je kao kći Zeusa i Dione, poznata kao Afrodita Dioneja, koja simbolizira uobičajenu ljubav muškarca i žene, "ljubav tijela, a ne duše". Po Afroditi Dioneji, Ulrich koristi pojam "dioning" za muškarce koji su seksualno privučeni ženama. Za razliku od od Platonovog opisa muške ljubavi, Ulrichs je pretpostavljao da je priroda muških urninga ženska, dok je priroda muških dioninga muška.<ref>Michael Matthew Kaylor, Secreted Dedires, The mayor Uranists: Hopkins, Pater and Wilde. Izdavač: Masarykovo sveučilište, Češka, 2006. str.16. Besplatna kopija u pdf formatu, pristupljeno 3. veljače 2014.